Symbolique et imaginaire du tatouage chez la femme kabyle
Date2015
Author
DENOUN, Nadia
YEFSAH, Salima
MetadataShow full item record
Abstract
Si zik win id-yennan cebaḥa ad d-yinni tameṭṭuḥ, imi d nettat i d azamul n kra n wanayen yelhan,leḥnana, tayri, aladɣa cebaḥa neɣ zzin. Ticraḍ d yiwen n ssenf n ccbaḥa i sexdament tlawin n leqbayel zik. Ticraḍ-agi ǧǧan-tent-id yimezwura, tleḥḥud seg lǧil ɣer wayeḍ neɣ s tsuta ɣer tayeḍ, nettafitent s umata ɣer temɣarin. Ticraḍ anamek-nsent s tefransist yekka-d seg “CRḌ” (vacciner). Am wakken qqaren wat zik “ulac ticraḍ ur d-nefki idammen”. Iḥi deg tazwara-agi nneɣ, newwid awal ɣef ticraḍ n tmeṭṭut taqbaylit, ladɣa tin n zik amek tettbeda ɣef yiman-is, neɣ amek tettcebbiḥ. S yin nesfahmed kra n wawalen igejdanen ɣef tebna n tezrawt-nneɣ. Nefka-d daɣen kra n yisallen ɣef tid nsteqsa, tid akked nexdem tidiwniwin deg temadiwinnneɣ (At Zmenzer akked Tizi-Raced) I d- yezgan deg temnaḍt n Tizi Wuzzu. S tarayin n ufren n usentel, am lexṣaṣ n yidlisen d wuguren i d-nemmuger am lmut n temɣarin iyesɛan ticraḍ, ladɣa ula d tid I mazal ttidirent nufa-d seg-sent tid ur yeẓrin ara ayen I tent-kkatent, neɣ acu i d-mmalent. Tamukrist tebna ɣef semmus n yisteqsiyen: D acu i d ticraḍ? Ɣef wacu i txedment ticraḍ-agi? Amek xedmen ticraḍ-agi?f Anta-tent tlawin-agi i tent-ixeddmen, i wacu? Ɣef wacu i d- nettaf ticraḍ-agi ɣer tlawin meqqren s umata, drus ɣer telmẓyin? Mi neffaɣ ɣer wannar n tmadiwin “At zmenzer akked Tizi-Raced”, s tugniwin akked yisteqsiyen i d-nudder yakan i kra n tid yesɛan ticraḍ, nuffa-d 09 deg tlawin deg tɣiwant n wat Zmenzer, 08 deg tɣiwant n Tizi-Raced. Akatay-agi nneɣ yebḍa ɣef kraḍ n yixfawen: • Ixef amezwaru, nenna-d imukan anda wwtent tlawin ticraḍ-agi deg yal tadigant (At Zmenzer akked Tizi-Raced). • Ixef wis sin,nerra-d ɣef yisteqsiyen-agi: Melmi i xeddment tlawin ticraḍ-agi deg tedigant n wat zmenzer akked tedigant n TiziRaced ? D acu-ten wallalen i ssexdament deg yal tadigant ? Ayɣer i xedment tlawin-agi ticraḍ deg yal tadigant? • Ixef wis kraḍ, newwi-d awal ɣef uḥrured asugnan n tecraḍ d unamek-nsent. Deg tneqqiḍt tamezwarut, nehḍer-d ɣef yizamulen I nessexdem deg tecraḍ deg tdigant n wat Zmenzer akked tedigant n Tizi-Raced. Deg tneqqiḍt tis snat, nefka-d anamek asugnan n yal azamul. Deg tagara n ukatay-agi, nerra-d ɣef yisteqsiyen n tmukrist nneɣ. Nessaram ad izad unadi ɣef yisental n yidles Amaziɣ.
fra_Latn ron_Latn eng_Latn eus_Latn kab_Latn eng_Latn shn_Mymr kab_Latn